‘เดลต้า’ส่งซิกศก.ฟื้นมุ่งซื้อกิจการ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — “เดลต้า” เห็นสัญญาณเศรษฐกิจฟื้น มั่นใจปั้นกำไรเกิน 3,000 ล้านบาท เท่าปี 2550 พร้อมเทกโอเวอร์กิจการอื่น 
นายอนุสรณ์ มุทราอิศ กรรมการบริหาร บริษัท เดลต้า อีเลคโทรนิคส์ (ประเทศไทย) หรือ DELTA เปิดเผยว่า ปี 2553 กำไรสุทธิจะกลับมาอยู่ในระดับ 3,000 ล้านบาท เช่นเดียวกับปี 2550 โดยเห็นสัญญาณธุรกิจมีการขยายตัวตามการฟื้นตัวของเศรษฐกิจโลก และเน้นการผลิตและจำหน่ายสินค้าที่มีมูลค่าสูง (ไฮเอนด์) เช่น อุปกรณ์เกี่ยวกับสินค้าพลังงานและสื่อสาร 
สำหรับรายได้คาดว่าเติบโต 2025% จากปีก่อน 2.7 หมื่นล้านบาท และกำไรสุทธิโต 1012% สูงจากปี 2552 ที่ทำได้ 89% กำไรขั้นต้นทรงตัว 27% 
ทั้งนี้ ผลดำเนินงานปี 2552 มีกำไรสุทธิ 2,189 ล้านบาท ลดลง 708 ล้านบาท หรือ 24.5% เทียบปี 2551 กำไรสุทธิ 2,897 ล้านบาท 
สำหรับรายได้ไตรมาส 1/2553 น่าจะเติบโตต่อเนื่องจากไตรมาส 4 ปีก่อน ซึ่งเป็นช่วงที่ผู้ประกอบการรายเล็กในเอเชียปิดโรงงาน โดยเดือน ม.ค. 2553 มียอดขาย 90 ล้านเหรียญสหรัฐ และเดือน ก.พ. น่าจะใกล้เคียงกับเดือน ม.ค. 
ปัจจุบันตลาดหลักยังอยู่ในแถบยุโรปมี 40% เอเชีย 30% อเมริกา 20% ซึ่งบริษัทไม่มีปัญหาค่าเงิน เพราะประกันความเสี่ยง 100%
นอกจากนี้ การเดินหน้าซื้อกิจการ (เทกโอเวอร์) คาดว่าปีนี้จะเห็นการซื้อธุรกิจพลังงานที่ยุโรป โดยใช้บริษัทลูกที่เยอรมนีดำเนินการ รวมทั้งสนใจเทกโอเวอร์กลุ่มเทเลคอมแถบแอฟริกา มูลค่ามากกว่า 10 ล้านเหรียญสหรัฐ โดยใช้กระแสเงินสดที่มีอยู่ 1.2 หมื่นล้านบาท นอกจากนี้จ่ายปันผล 1.50 บาทต่อหุ้น